Ah Moon

**Ah Moon** (burmesisk:အမွန်; født **Lung Sitt Ja Moon** 19 januar 1991) er en sanger, låtskriver og skuespiller fra staten Kachin (delstat) i Myanmar.

Hun ble listet i Forbes*30 Under 30 Asia* i 2018, og har oppnådd stor popularitet både i hjemlandet og internasjonalt. Ah Moon var med å stifte *Me N Ma Girls*, Burmas første jentepop-band.
*Me N Ma Girls* oppnådde stor popularitet som førte til opptredener i hele Sørøst-Asia, så vel som i Europa og Amerika. Samlet sett fikk bandet utstrakt internasjonal mediedekning inkludert CNN, BBC News, ABC News, MTV og The New York Times.

Beslutningen om å forlate jentebandet i 2014 og satse på en solokarriere førte henne i en ny retning. Utgivelsen av tre album,- *Min Pay Tae A Chit*, *Automatic* (produsert av den Grammy-nominerte Luigie Gonzalez) og *Very Dangerous* - i hjemlandet, befestet hennes posisjon som individuell artist. Albumene er innspilt både på burmesisk og engelsk. Sommeren 2018 samarbeidet Ah Moon med den amerikanske popsensasjonen Jason Derulo for den lokale versjonen av *Colors*, - den offisielle Coca Cola-hymnen for FIFA World Cup, utgitt av Warner Music.

Utenfor platestudio stiftet etter hvert Ah Moon bekjentskap med kino-formatet etter å ha debutert som hovedrolle-innehaver i den Burmesiske filmen "The Mystery of Burma" fra 2018. Filmen hadde stor suksess i Myanmar, og fant raskt veien til de store kinoene i Thailand og Singapore.

Etter en invitasjon til "Women in the world"- toppmøtet i 2013 i New York, hvor hun delte scene med andre inviterte som Angelina Jolie og Meryl Streep, - ble Ah Moon inspirert til å bruke artistposisjonen sin til beste for nødlidende i sitt hjemland. I dag fungerer Ah Moon som ambassadør for Myanmar Kindness Foundation (veldedighetsgruppe for helse og utdanning).
Hun har også vært involvert i kvinnelig Empowerment-aktiviteter; hun har opptrådt på konserter på den internasjonale kvinnedagen, konserter på den internasjonale ungdomsdagen og innsamlingskonserter for krigsofre i Myanmar.

Ved at Forbes tildelte Ah Moon plass på *30 Under 30 Asia*- listen, - plasserte de henne sammen med innovatører og disruptører som Rich Brian og det koreanske popbandet BTS, også kjent som Bangtan Boys. Hun har i ettertid opptrådt som en "Honoree" av Forbes og blitt invitert til arrangementer i Israel, Hong Kong og Amerika, og opptrådt på Forbes "Under 30 Asia Summit" i Hong Kong i juli 2018 og 2019.
Den 17. juni 2022 opptrådte Ah Moon på "Benefit Concert" for United Nations Refugee Agency i Myanmar kalt "Peace Ceremony Concert", som ble holdt i New York City. Ah Moon innledet i 2023 et tverrkulturelt plateprosjekt med den norske sangartisten Sigrid Haanshus. Deres egenskrevne «I Can’t Shut My Brain Down», produsert av svenske Ivan Blomqvist, ble utgitt mot slutten av året. Ah Moon bor for tiden i Paris.

## Diskografi

; Album
* *Min Pay Tae a Chit* (2014)
* *Automatic* (2015)
* *Very Dangerous* (2017)

; Singler
* «Girl Strong» (Feat. *Me N Ma Girls*) (2013)
* «Myanmar» (2014)
* «Mingalapar» (2014)
* «Cheap Sunglasses» (2014)
* «I'm Sorry» (2016)
* «Little Butterflies» (2017)
* «Bring Back My Baby» (2017)
* «Jinghpaw» (2018)
* «A Thae Kwe Zat Lann» (2018)
* «Nin Mhat Htar » (DJ Flight & DJ Gleb Remix) (2019)
* «Shwi Shaung» (2019)
* «Myet Nar Myar Thu» (2019)
* «Nway Oo» (2020)
* «Insane» (2020)
* «Each Other's Heroes» (Ah Moon, Lasse Meling) (2020)
* «Snow Story» (2021)
* «Crocodile tears» (2022)
* «Kiss» (2022)
* «Reasons» (2023)
* «Stupid Cupid» (2023)
*  I Can't Shut My Brain Down (Ah Moon & Sigrid Haanshus) (2023)

; Filmografi
* *Miss Nikki and the Tiger Girls* (2012 documentary)
* *Mystery of Burma: Beyond The Dotehtawady*

## Referanser


## Eksterne lenker
* https://www.ahmoonofficial.com/
* https://www.facebook.com/ahmoonofficial?locale=nb_NO
* https://www.instagram.com/ahmoon_official/
* https://musicbrainz.org/artist/b9b4a3b0-0c41-46cc-8b70-48a0cb0e0954
* https://www.forbes.com/profile/ah-moon-marip/?sh=2e6ccbf529d2
* https://www.irrawaddy.com/news/burma/split-n-ma-girls-continue-us-recorded-album.html
* https://www.imdb.com/title/tt8806770/mediaviewer/rm2742123008/
* http://www.myanmarmusicfestival.com/ahmoon.html